Severina, Maja Šuput, Željko Joksimović, Marko Grubnić, Iva Balaban, Tina Katanić... samo su neke od poznatih osoba koje su proteklih tjedana društvene mreže zatrpali fotografijama na kojima toče gorivo na benzinskim postajama Croduxa u vlasništvu obitelji Čermak.

I to redom s porukama "uvijek vjerni", "samo najbolje"....

I dok Ivan Čermak najavljuje tužbu protiv ministra Ivana Vrdoljaka, svjedoci smo besplatnog reklamiranja, i to po prijateljskoj liniji.

Serija fotografija počela je kraljicom estrade Severinom, koja je na putu prema Varaždinu u kojem je pjevala stala na benzinskoj postaji, podigla nožicu i utočila gorivo.

"Crodux, samo gas, gas", napisala je Sevka, inače bliska prijateljica s bračnim parom Andreom i Hrvojem Čermak s kojima je proslavila i blagdane.

Severinina prijateljica Andrea ispod fotografije komentirala je: "Gas, ljube, gas, i to s najkvalitetnijim gorivom u Hrvatskoj."

Željko Joksimović natočio je pak nakon koncerta u Zagrebu, koji su pohodili i Čermakovi, a sa svojim se limenim ljubimcem fotkao i stilist Marko Grubnić, i to tako što je u dizel natočio – benzin.

Ismijali su ga na društvenim mrežama što je on za tportal komentirao: "Nasmijalo me to. Fotka je odgovor na procjenu Ministarstva o lošoj kvaliteti goriva. Pitao sam se nisu li oni možda točili krivo gorivo?"

Na Fejsu kompanije osvanula je i fotka predsjednika Ive Josipovića, na kojoj, doduše, na benzinskoj pije kavu.

>>Čermakovo gorivo izvan propisa, ali za vozila nije bilo nikakve štete

>>Severina oduševila obožavatelje provokativnim fotkama